Jelka u središtu praznične debate
Prazničnu sezonu u SAD redovno prati i godišnja debata: da li bi lokalne, državne i federalna vlada trebalo da postavljaju jelku
U skupštini severoistočne države Rod Ajlend guverner kaže da jelka ove godine menja ime - od „božićne“ u „prazničnu jelku“. Ta odluka razgnevila je neke Amerikance i guvernerova kancelarija je primila hiljade poziva kojima se osudjuje ta promena. Jedan državni zakondavac je čak doneo odluku da u isto vreme kad guverner pali svetiljke na „prazničnoj jelki“ on sam pali svetiljke na „božićnoj jelki“. Dženis Krauz je predstavnica Zabrinutih žena Amerike, najveće organizacije za javnu politiku hrišćanskih žena Gotovo 80 odsto Amerikanaca se identifikuju kao Hrišćani i slave Božić obeležavajući Hristovo rodjenje. Erika Simon predaje religiju na univerzitetu Džordžtaun. Ona kaže da je pitanje božićne jelke odraz debate o razdvajanju crkve i države što je fundamentalni koncept američkog zakona. Božić je federalni praznik u Sjedinjenim Državama. Sudovi su doneli odluku da je Božićna jelka sekularni simbol koji predstavlja prazničnu sezonu bez specifičnog verskog značenja. U redu je da se podigne i ukrasi velika jelka ovde kraj Kapitola i drugih vladinih objekata širom zemlje. Medjutim, ne smatraju svi da je božićna jelka sekularni simbol. Simon kaže da je ova promena možda guvernerov način da izbegne pokušaj da diktira značenje tog simbola za pojedince. Medjutim, sve dok ima božićnih jelki na državnom zemljištu verovatno će biti i sporova o prazničnim simbolima.